section_heading: Povijest sastava
paragraph_text: Već njihova prva pjesma California Dreamin’ prodana je u preko milijun primjeraka, potom su uslijedili hitovi; Monday, Monday, Go Where You Wanna Go und Dedicated to the One I Love. Već njihov prvi hit jasno je odredio svjetonazor i stil sastava. Pjesmu su napisali John i Michelle Phillips 1963., kad su živjeli u New Yorku, tekst je bio odraz Michelline čežnje za rodnom sunčanom Kalifornijom. To je inače bilo doba kad se počela rađati Hippie pokret, a pjesma California Dreamin’ kao da je bila sve što je pokret htio napraviti- otići negdje gdje je toplo i dobro se zabavljati. Lijepo usklađeni muško ženski glasovi, uz pratnju gitara bili su recept za planetarni uspjeh sastava. Njihove pjesme bile su kombinacija folka i pop s lirskim tekstovima. Mamas & the Papas bili su gotovo zaštitni znak djece cvijeća - oni su čak i živjeli na takav način te postali uzor mnogim mladim ljudima po Americi i širom svijeta (živjeli su zajedno u nekoj vrsti komune).